534 Chr. Litken. 
Organisation; den optog derfor ogsaa hans Tid og Kræfter i 
en overordentlig for ikke at sige alt for stor Grad. En be- 
tydningsfuld Hjælp har han sikkert ogsaa ydet ved de Overvej- 
elser, der gik forud for Oprettelsen af det for vort Selskab 
indirekte saa betydningsfulde Carlsbergfond, ved hvis Statut- 
dannelse Steenstrup og Barfoed hørte til Stifteren J. C. Jacobsens 
væsentligste Raadgivere. At Steenstrup i 1878 trak sig tilbage 
fra Sekretariatet, var vistnok i Erkendelse af, at denne Post i 
den Grad lagde Beslag paa hans Tid og Kræfter, at det blev 
ham umuligt at pleje den videnskabelige Virksomhed ved det 
zoologiske Museum i den Grad, som Forholdene krævede det. 
Da Selskabets Præsidium senere blev ledigt ved Madvigs Død, 
faldt Valget til denne fremragende Post paa Steenstrup, men 
han frasagde sig denne Ærespost, ligesom han allerede tidligere 
flere Gange havde frasagt sig Valget til Universitetets Rektor 
i Erkendelse af, at det var hans Opgave at samle sine Kræfter 
om sin videnskabelige Virksomhed som Lærer og som Forfatter. 
At Steenstrup blev Medlem af og Formand for Selskabets me- 
teorologiske Komité, har ogsaa medført meget Arbejde for ham. 
I mine Tanker staar hans Indtrædelse i denne Komité i nær 
Forbindelse med den Interesse og Opmærksomhed for meteoro- 
logiske Fænomener, som hans Færden i den friske Natur og 
hans Rejser paa Island og Færøerne — til hvilket sidste Ørige 
han allerede, som Lektor i Sorø, ledsagede Kronprins Frederik 
— havde fremkaldt. 
At Steenstrup tidligt (1850?) var bleven indbudt til at mod- 
tage Ansættelse som Professor i Zoologi ved Universitetet i Prag, 
har vistnok glædet ham, især hvis det indtraf samtidigt med 
mindre opmuntrende Begivenheder her hjemme, og det maa 
have fristet ham stærkt, da det gav Udsigt til et friere og virk- 
sommere videnskabeligt Liv. Det Vederlag, han fik for sin 
Resignation, var, at den hvilende Plads for en Assistent ved 
Universitetets zoologiske Museum blev genoprettet og besat for 
at skaffe ham nogen haåaandgaaende Hjælp i hans Gerning. 
14 
